Vagyongazdálkodási feladat-ellátási szerződés

épületgondnoksági feladatok ellátására

**- az állami köznevelési intézményt szolgáló ingatlanokra vonatkozóan –**

**4. számú módosítás**

Szerződő Felek (a továbbiakban: Felek)

egyrészről

**Budapest Főváros VII. kerület Erzsébetváros Önkormányzata**

Székhely: 1073 Budapest, Erzsébet krt. 6.

Képviseli: Vattamány Zsolt polgármester

Adóazonosító szám: 15735708-2-42

Törzskönyvi azonosító:735704

mint **megrendelő** (továbbiakban: Önkormányzat)

másrészről

Név: **EVIKINT Intézményi Műszaki Gondnoki és Településüzemeltetési Korlátolt Felelősségű Társaság**

Székhely: 1077 Budapest, Wesselényi u. 69.

Képviseli: Nyíri Dóra ügyvezető

Számlavezető pénzintézete: Sberbank Magyarország Zrt.

Számlaszáma: 14100000-20752949-01000007

Adószáma: 24095275-2-42

Cégbíróság: Fővárosi Törvényszék Cégbírósága

|  |
| --- |
| Cégjegyzék száma: 01-09-990216 |

mint **feladatellátást végző** (továbbiakban: EVIKINT Kft.)

között a Budapest Főváros VII. kerület Erzsébetváros Önkormányzat Képviselő-testülete a 650/2012. (XI.16.) számú és 708/2012. (XII.10.) számú határozatai alapján, valamint Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottságának 60/2015. (01.26.), 46/2016. (01.25.), 160/2017 (03.13.) és …………….. számú határozata alapján a mai napon az alábbi feltételek mellett:

**Előzmények**

Felek 2012. december 19. napján épületgondnoksági feladatok ellátására vagyongazdálkodási feladat-ellátási szerződést kötöttek (a továbbiakban: feladat-ellátási szerződés) Budapest Főváros VII. kerület Erzsébetváros Önkormányzata tulajdonában lévő és az állami köznevelési feladatok ellátását szolgáló ingatlanok (teljesítési helyek) üzemeltetésével és fenntartásával járó feladatok ellátása érdekében. A szerződést 2015. február 25-én, 2016. február 22-én, valamint 2017. május 10. napján módosították.

A nemzeti köznevelésről szóló 2011. évi CXC. törvény (a továbbiakban Nkt.) 99/G. §-a alapján a tankerületi központ által fenntartott, települési önkormányzat által működtetett köznevelési intézmények az Nkt 76. §-ban meghatározott működtetésével kapcsolatos jogviszonyokból származó jogok és kötelezettségek 2017. január 1-jétől a tankerületi központot illetik meg. Ezen feladatok átadás-átvételéről az Önkormányzat és a Belső-Pesti Tankerületi Központ (a továbbiakban: Tankerületi Központ) 2016. december 15-én megállapodást kötött.

Az Önkormányzat tulajdonában lévő és a Tankerületi Központ által fenntartott köznevelési intézmények feladatainak szolgáló ingatlan vagyon működtetésének biztosítására az Önkormányzat és a Tankerületi Központ 2016. december 15-én közszolgáltatási szerződést kötött. Az Önkormányzat és a Tankerületi Központ között létrejött közszolgáltatási szerződés VIII. fejezete szerinti közreműködő az EVIKINT Kft. Az Nkt. 99/G. §-ban foglaltakra tekintettel a köznevelési intézmények feladatellátását biztosító ingatlanok általános üzemeltetői feladatait 2017. január 1-től nem az ERVA Nonprofit Zrt. látja el, így a feladat-ellátási szerződésből fakadó jogokat az ERVA Nonprofit Zrt. nem gyakorolja, a szerződésből fakadó kötelezettségek nem terhelik, így a szerződésben harmadik félként – feladatellátásban közreműködő – nem vesz részt.

**1. Felek a feladat-ellátási szerződést a jelen okiratban foglaltak szerint egyező akarattal módosítják.**

**2. A feladat-ellátási szerződés IV. pontjának első bekezdése az alábbiak szerint módosul:**

„A jelen szerződésben meghatározott épületgondnoksági feladatok (takarítás, karbantartás) teljesítésére előirányzott **keretösszeg** a teljes üzleti év alapulvételével: bruttó **220.451.580.-Ft**, azaz *kettőszázhúszmillió-négyszázötvenegyezer-ötszáznyolcvan* forint, amely magában foglalja az épületgondnoksági feladatok teljesítésével kapcsolatban felmerülő valamennyi díjat, költséget. Az EVIKINT Kft. évi bruttó 17.000.000 Ft, azaz *tizenhétmillió* forint előlegre jogosult, mellyel tárgyév december 31. napjáig köteles elszámolni. 2017. évben az előleget 2017. szeptember 6. napjáig, 2018. évtől tárgyév január 5. napjától igényelheti.

**3. A feladat-ellátási szerződés IV. 3. pontja az alábbiak szerint módosul:**

„A IV./1. és a IV/2. pontban foglalt feladat-ellátási díjak tartalmazzák a szerződés TAK-I/1-6. és KARB-II/1-7. számú mellékleteiben felsorolt épületgondnoksági feladatok teljesítésével kapcsolatos összes költséget, beleértve minden bér- és járulékköltséget, felhasznált anyag, eszköz költségét, – beleértve a karbantartási feladatok során felhasznált egyedi anyagok, illetve a kőműves munkák elvégzéséhez szükséges anyagok árát is –, az alábbi kivételekkel:

a) a IV/4. pontban meghatározott egyedi megrendelés alapján teljesített takarítási és karbantartási feladatok díja;

b) az egyedi megrendelés alapján teljesített karbantartási feladatok elvégzéséhez ésszerűen és célszerűen szükséges és felhasznált anyagok költsége.

*c) tisztasági festés költsége”*

Az EVIKINT Kft. jelen szerződés szerinti tevékenysége ellátása során egyéb költségigénnyel az Önkormányzattal szemben nem léphet fel.”

**4. A feladat-ellátási szerződés IV. pontja az alábbi, 6. ponttal egészül ki:**

„ 6. Jelen szerződés KARB-II./1-7. számú mellékletében meghatározott tisztasági festést az EVIKINT Kft. 12.954.000 Ft + ÁFA, azaz *tizenkettőmillió-kilencszázötvennégyezer forint* *+áfa* összegű szolgáltatási díj ellenében végzi az alábbiak szerint:

Alsóerdősori Bárdos Lajos Általános Iskola és Gimnázium (2000 m2) 2 040 000 Ft + ÁFA

Baross Gábor Általános Iskola (3000 m2) 3 060 000 Ft +ÁFA

Erzsébetvárosi Kéttannyelvű Általános Iskola, Szakiskola   
és Szakközépiskola Dob utca 85. (2000m2) 2 040 000.-Ft +ÁFA

Erzsébetvárosi Kéttannyelvű Általános Iskola, Szakiskola   
és Szakközépiskola Kertész utca utca 30. (2000m2) 2 040 000.-Ft +ÁFA

Fővárosi Pedagógiai Szakszolgálat VII. kerületi Tagintézménye (500m2) 510 000.-Ft +ÁFA

Molnár Antal Zeneiskola Alapfokú Művészeti Iskola (AMI)

1073 Budapest, VII. Erzsébet körút 32. (500m2) 510 000-Ft +ÁFA

1071 Budapest, Rottenbiller u. 43-45.(500m2) 510 000-Ft+ÁFA

Madách Imre Gimnázium (2000m2) 2 040 000-Ft +ÁFA

Bárczi Gusztáv Óvoda, Általános Iskola és Készségfejlesztő  
Speciális Szakiskola (200m2) 204 000-Ft + ÁFA”

**5. A feladat-ellátási szerződés KARB-II./1-7. számú mellékletében a tisztasági festés tekintetében megjelölt m2 törlésre kerül.**

**6. A feladat-ellátási szerződés KARB-II./4. számú mellékletében az „Erzsébetvárosi Nevelési Tanácsadó és Egységes Pedagógiai Szakszolgálat” megnevezés „Fővárosi Pedagógiai Szakszolgálat VII. kerületi Tagintézménye” elnevezésre módosul.**

**Záró rendelkezések**

Jelen szerződés a feladat-ellátási szerződés egyéb pontjait nem érinti, azok változatlan formában hatályban vannak.

Alulírott felek a jelen szerződést akaratukkal megegyezőnek találták, és jóváhagyólag aláírták.

Budapest, 2017. …….(hónap) ………. nap

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Budapest Főváros VII. kerület EVIKINT Intézményi Műszaki Gondnoki és**

**Erzsébetváros Önkormányzata Településüzemeltetési Kft.**

Vattamány Zsolt polgármesterNyíri Dóra, ügyvezető

megrendelő feladatellátást végző

Ellenjegyző: \_\_\_\_\_\_\_\_\_\_\_\_\_\_\_\_\_\_\_\_\_\_

Dr. Gotthard Gábor

jegyző

Ellenjegyző: \_\_\_\_\_\_\_\_\_\_\_\_\_\_\_\_\_\_\_\_\_\_

Fitosné Z. Zsuzsanna

Pénzügyi Iroda vezető